Na temelju članka 13. stavka 4. Zakona o zaštiti od požara („Narodne novine“ br. 92/10 i 114/22) i članka 38. Statuta Grada Belišća (“Službeni glasnik Grada Belišća” br. 13/25), a u svezi sa Procjenom ugroženosti od požara i tehnoloških eksplozija za grad Belišće (2026),  Gradsko vijeće Grada Belišća na __. sjednici održanoj dana __. kolovoza 2026. godine donijelo je 
PROVEDBENI PLAN
Unapređenja zaštite od požara za
područje Grada Belišća za
2026. godinu
I.

U cilju unapređenja zaštite od požara na području Grada Belišća, Gradsko vijeće Grada Belišća donosi Provedbeni plan unapređenja zaštite od požara za područje Grada Belišća za 2026. godinu (u daljnjem tekstu: Provedbeni plan).

II.

U cilju unapređenja zaštite od požara na području grada Belišća potrebno je u 2026. godini provesti sljedeće organizacijske, tehničke i urbanističke mjere:

1. Organizacijske mjere
1. Vatrogasne postrojbe
a. Sukladno izračunu o potrebnom  broju vatrogasaca iz Procjene ugroženosti od požara i tehnoloških eksplozija za grad osigurati potreban broj operativnih vatrogasaca, Na području grada mora djelovati onoliko javnih vatrogasnih postrojbi ili postrojbi dobrovoljnih vatrogasnih društava koliko je utvrđeno vatrogasnim planom županije.
Izvršitelj zadatka: grad i pravne osobe koje imaju vatrogasnu postrojbu
b. Sukladno vatrogasnom planu, u središnjem DVD-u Belišće organizirati vatrogasno dežurstvo sa 6 profesionalnih vatrogasaca uz zapovjednika i zamjenika zapovjednika (ukupno 8 profesionalnih vatrogasaca) tako da se osigura djelotvorna i pravodobna operativnost vatrogasne postrojbe kao i cjelovita prostorna pokrivenosti grada u slučaju požara. Osigurati funkcioniranje vatrogasnog operativnoga centra sa stalnim dežurstvom i dojavom požara na telefonski broj 193 za područje cijelog Grada. Ostalim vatrogasnim postrojbama koje imaju propisanu zonu djelovanja osigurati djelotvornu i pravodobnu operativnost u slučaju požara.
Izvršitelj zadatka: grad, pravne osobe koje imaju vatrogasne postrojbe
c. Izvršiti stručni nadzor nad stanjem opremljenosti i osposobljenosti dobrovoljnih vatrogasnih društava na području Grada Belišća.

Izvršitelj zadatka: vatrogasna zajednica grada Belišća
d. Proračunom Grada kao i planom nabave materijalno-tehničkih sredstava pravnih osoba koji su dio sustava civilne zaštite, planirati financijska sredstva za redovito funkcioniranje, opremanje i osposobljavanje vatrogasnih postrojbi na području Grada Belišća.

Izvršitelj zadatka: grad, pravne osobe
2. Normativni ustroj zaštite od požara
a. Grad Belišće dužan je organizirati dimnjačarsku službu na svojem području sukladno važećim propisima. Izvršiti ispitivanje stanja dimovodnih kanala i njihovo održavanje, u svezi s time konzultirati s dimnjačarom koji je dobio koncesiju za održavanje i čišćenje dimnjaka i ložišta u naseljima te ga uključiti u nadzor kao stručnu osobu koja bi mogla registrirati većinu domaćinstava s neispravnim ili slabo održavanim dimnjacima.

Izvršitelj zadatka: grad
b. Uskladiti procjene ugroženosti i planove zaštite od požara grada s važećim propisima.
Izvršitelj zadatka: grad
c. Izvršiti nadzor nad provedbom mjera zaštite od požara na infrastrukturnim objektima (plinovodi, dalekovodi, prometnice) te objektima iz I. i II. Kategorije ugroženosti od požara sukladno Procjeni ugroženosti od požara i planovima zaštite od požara.
Izvršitelj zadatka: Ministarstvo unutarnjih poslova
2. Tehničke mjere
1. Vatrogasna oprema i tehnika
a. Opremanje vatrogasnih postrojbi izvršiti sukladno važećim propisima. Za potrebe vatrogasnih postrojbi osigurati odgovarajuća spremišta za vatrogasna vozila i tehniku sa zagrijavanjem prostora.

Izvršitelj zadatka: grad, pravne osobe
b. U skladu s financijskim mogućnostima Proračuna grada Belišća opremiti središnju vatrogasnu postrojbu Belišće sa novijom autocisternom i drugom potrebitom vatrogasnom opremom, a ostale vatrogasne postrojbe na području Grada Belišća sukladno važećim propisima.

Izvršitelj zadatka: grad, pravna osobe koje imaju vatrogasne postrojbe
2. Sredstva veze, javljanja i uzbunjivanja
Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara potrebno je sukladno pravilima vatrogasne struke, osigurati dovoljan broj stabilnih, mobilnih i prijenosnih radio uređaja za potrebe vatrogasnih postrojbi. Također je potrebno u tehničkom smislu osigurati trajno učinkovito funkcioniranje vatrogasnog operativnog centara i dojave požara na broj 193 odnosno 112.

Izvršitelj zadatka: grad, pravna osobe koje imaju vatrogasne postrojbe
3. Urbanističke mjere
1. U postupku donošenje prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima. Urbanističkim planovima riješiti pristupe vatrogasnim vozilima do svih objekata i osigurati pravilan razmještaj građevina radi sprječavanja prenošenja požara sa jedne građevine na druge građevine.

Izvršitelj zadatka: grad
2. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stanu prohodnost vatrogasnih pristupa i putova evakuacije.

Izvršitelj zadatka: grad, pravne osobe koje upravljaju javnim cestama, pravne osobe
3. Za gašenje požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

Izvršitelj zadatka: grad, pravne osobe
4. Hidrantsku mrežu nužno je u potpunosti uskladiti s važećim propisima.

Izvršitelj zadatka: komunalno poduzeće koje se bavi djelatnošću javne vodoopskrbe
5. Nužno je urediti prilaze za vatrogasna vozila i pristupe do površine voda koje svojom izdašnom udovoljavaju potrebama kod gašenja požara, a u svrhu crpljenja vode za potrebe gašenja požara (rijeka Drava i Karašica).

Izvršitelj zadatka: grad
4. Mjere zaštite odlagališta komunalnog otpada
a. Pri gospodarenju otpadom nužno je dosljedno primjenjivati odredbe Zakona o gospodarenju otpadom (NN 84/21. i 142/23.). Sva odlagališta otpada koja ne zadovoljavaju uvjete utvrđene Pravilnikom o odlagalištima otpada (NN“ br. 4/23.), potrebno je sanirati i zatvoriti. Odlagališta za koja postoje odobreni planovi sanacije i/ili zatvaranja i koja zadovoljavaju uvjete iz navedenog Pravilnika, mogu se koristiti do uspostave Županijskog centra za gospodarenjem otpadom, a najkasnije godinu dana od danja njegova puštanja u rad. Na odlagalištima koja zadovoljavaju propisane uvjete i koja se planiraju koristiti do uspostave Županijskog centra za gospodarenje otpadom obvezna je primjena odredbi navedenoga Pravilnika te drugih propisa kojima je regulirana zaštita na radu i zaštita od požara.

Izvršitelj zadatka: grad, pravne osobe koje upravljaju odlagalištima, te pravne osobe koje obavljaju komunalnu djelatnost
b. U slučaju nastajanja požara na odlagalištu otpada pravna osoba koja upravlja odlagalištima dužna je osigurati ljudske i materijalno-tehničke kapacitete za gašenje požara u najkraćem mogućem roku, a u slučaju uključivanja i nadležne vatrogasne postrojbe u akciju gašenja, pravna osoba koja upravlja odlagalištima dužna je osigurati i potrebnu građevinsku mehanizaciju za sanaciju odlagališta.

Izvršitelj zadatka: pravne osobe koje upravljaju odlagalištima otpada
5. Organizacijske i administrativne mjere zaštite od požara na otvorenom prostoru
a. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara u razdoblju od 01.04. do 30.09. kontinuirano vršiti izvješćivanje pučanstva putem radio postaja, letka i dr. o provođenju preventivnih mjera zaštite od požara na otvorenom prostoru.

Izvršitelj zadatka: grad
b. U vrijeme povećane opasnosti od nastajanja požara sukladno obvezama iz Programa aktivnosti u provedbi posebnih mjera zaštite od požara od interese za Republiku Hrvatsku u 2026. organizirati motriteljsko-dojavnu službu.

Izvršitelj zadatka:  Grad, Vatrogasna zajednica grada, pravne osobe
c. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara, kontinuirano upozoravati na postojeće opasnosti od nastajanja požara, a time i velikih materijalnih šteta, te neprekidno preventivno djelovati na smanjenju mogućnosti uzroka i posljedica nastajanje požara.
Izvršitelj zadatka: grad, Vatrogasna zajednica grada
d. Organizirati savjetodavne sastanke sa svim sudionicima i obveznicima provođenja zaštite od požara, a prvenstveno: vlasnicima šumskih površina, vlasnicima i korisnicima poljoprivrednoga zemljišta, stanovnicima naselja seoskog karaktera koji se pretežito bave poljoprivrednom djelatnošću, šumskim i poljoprivrednim inspektorima, te inspektorima zaštite od požara PU Osječko-baranjske, u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Izvršitelj zadatka: grad
e. Nužno je propisati mjere za uređivanje i održavanje rudina, živica i međa, poljskih putova i kanala sukladno važećim propisima.

Izvršitelj zadatka: grad
f. Obavezno je redovito čišćenje vodotoka i melioracijskih kanala košnjom raslinja i uklanjanjem nanosa radi osiguranja protočnosti, sukladno važećim propisima.

Izvršitelj zadatka: Hrvatske vode za regulacijske i zaštitne vodne građevine, te za građevine za osnovnu melioracijsku odvodnju
g. Zdenci i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

Izvršitelj zadatka: grad, komunalno poduzeće, fizičke i pravne osobe koji su vlasnici zemljišta na kojim se nalaze pričuve vode za gašenje požara.
h. U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

Izvršitelj zadatka: pravne osobe čije su građevine ili uređaji u neposrednoj blizini požara
i. Obavezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obavezno čišćenje zemljišnoga pojasa uz ceste od lako zapaljivih tvari, odnosno osnih tvari koje bi mogle izazvati požar ili omogućiti odnosno olakšati njegovo širenje.

Izvršitelj zadatka: Hrvatske ceste d.o.o, Uprava za ceste Osječko-baranjske županije, grad
j. Obavezno je čistiti pojas uz željezničku prugu od lako zapaljivih tvari, odnosno tvari koje bi mogle izazvati požar i omogućiti njegovo širenje.

Izvršitelj zadatka: Hrvatske željeznice

k. Na svim objektima koji posjeduju plinske instalacije obavezno je redovito ispitivati njihovu ispravnost, sukladno važećim propisima.

Izvršitelj zadatka: grad, pravne i fizičke osobe koje su vlasnici objekata s plinskim instalacijama

l. Proračunom Grada planirati financijska sredstva za provedbu sljedećih aktivnosti u požarnoj sezoni 2026. godine: izrada Plana motriteljsko-dojavnih službi za prostore u vlasništvu fizičkih osoba, pokriće troškova priprave i otklanjanja nedostataka na vozilima i opremi prije početka protupožarne sezone, pokriće troškova nužne sanacije oštećenih vatrogasnih vozila i opreme nakon završetka protupožarne sezone, pokriće troškova korištenja teške građevinske mehanizacije za žurnu izradu prosjeka i probijanje protupožarnih putova, pokriće troškova vatrogasnih intervencija i pripravnosti po nalogu zapovjednika Vatrogasne zajednice grada Belišća.

Izvršitelj zadatka: grad

m. Pravne osobe koje temeljem posebnih propisa gospodare i upravljaju šumama i šumskim zemljištem, te grad na čijem području se nalaze šume i šumska zemljišta koja su u vlasništvu šumoposjednika, dužne su sastaviti popis šuma po stupnjevima opasnosti od šumskog požara, sukladno Mjerilima za procjenu opasnosti od šumskog požara koja su tiskana u Prilogu 1. Pravilnika o zaštiti šuma od požara (NN br. 33/14). Popis obuhvaća pregledne zemljovide površina šuma svrstanih u stupnjeve opasnosti od šumskog požara.

Izvršitelj zadatka:  pravne osobe koje gospodare i upravljaju šumama i šumskim zemljištem, grad

III.

Nadležno upravno tijelo Grada Belišća upoznat će sa sadržajem ovog Provedbenog plana sve pravne subjekte koji su istim predviđeni kao izvršitelji pojedinih zadataka.

IV.

Sredstva za provedbu obveza Grada Belišća koje proizlaze iz ovog Provedbenog plana, osigurati će se do visine utvrđene Proračunom Grada Belišća za 2026. godinu i projekcijama za 2026. i 2027. godinu i to:

· za financiranje djelatnosti Vatrogasne zajednice grada Belišće i njenih članica DVD-a u visini utvrđenoj primjenom odredbe članka 110. i 111. Zakona o vatrogastvu („NN“  broj 125/19., 114/22. i 155/23.) u iznosu od 295.000,00 €;

· za nabavku vatrogasnih i tehničkih vozila, te osobne i skupne opreme u iznosu od 7.000,00 €.

U postupku realizacije nabavka vatrogasne opreme iz stavka 1. točke 2. polazeći od stanja utvrđenog Procjenom ugroženosti od požara i tehnoloških eksplozija Grada Belišća i Plana nabavke vatrogasne opreme VZG Belišće i obveza utvrđenih ovim Provedbenim planom, a do visine i prema standardima utvrđenim propisima kojima se uređuje protupožarna zaštita.

V.

Provedbeni plan unapređenja zaštite od požara Grada Belišća za 2026. godinu donosi se na temelju Provedbenog plana Osječko-baranjske županije za 2026. godinu.

VI.

Grad Belišće jednom godišnje razmatra izvješće o stanju provedbe Provedbenog plana.

VII.

Ovaj Provedbeni plan ima se objaviti u “Službenom glasniku Grada Belišća”.
G R A D S K O  V I J E Ć E  G R A D A  B E L I Š Ć A
KLASA:______________

URBROJ: ______________
Belišće, __. kolovoza 2026. godine
                                                                         PREDSJEDNIK GRADSKOG VIJEĆA

                                                                                              Dragan Anočić, dipl.ing.šum.
